Cardenal Antonio Samoré-passet

Cardenal Antonio Samoré-passet (spansk: Paso Cardenal Antonio Samoré) er et av de viktigste fjellpassene gjennom de sørlige Andesfjellene langs grensen mellom Argentina og Chile. I dagligtale kalles passet i Chile «Puyehue» eller «Pajaritos» og i Argentina «El Rincón».

Sammen med Libertadores-passet er det et av de enkleste passene mellom Argentina og Chile, og et av få med asfaltert vei i regionen. De viktigste byene på hver side av passet er Entre Lagos og Osorno i Chile og Villa La Angostura og San Carlos de Bariloche i Argentina.

Siden 1974 har det vært en traktat som garanterer for transporten av gods fra Chiles Los Lagos-region i nord til Magallanes y de la Antártica Chilena-regionen i sør over Samoré-passet gjennom argentinsk Patagonia.

 Referanser 


Kategori:Fjellpass i Andes
Kategori:Fjellpass i Argentina
Kategori:Fjellpass i Chile